‎(ซีรีส์จาก NETFLIX)
‎กาแฟสองแก้ว
‎- พักหน่อยไหม ‎- ไม่ละ กำลังยุ่งเลย
‎ได้แล้วค่ะ
‎สั่งเลยไหมคะ
‎ผมอยากได้วาฟเฟิลกับคาราเมล
‎คุณล่ะคะ
‎เรายังไม่ได้เมนูเลย
‎เธอมีปัญหาอะไร
‎ผมก็ไม่รู้
‎ถ้าผมรู้ว่าคุณทำงานที่นี่…
‎ฉันควรจะบอกเธอ
‎ว่าสามีของเธอเป็นพ่อที่ไร้ความรับผิดชอบ
‎ฉันควรบอกจริงๆ
‎แต่ฉันจะไม่บอก ‎เพราะฉันไม่อยากทำร้ายเด็กคนนั้น
‎ขอบคุณ จากใจเลย
‎ลูกชายของเรา
‎ต้องเข้าผ่าตัด
‎- ใช้เงินหมื่นยูโร ‎- หมื่นยูโรเหรอ
‎เป็นการทดลอง
‎พี่ชายฉันบอกว่าเขาช่วยให้เรา ‎ได้รับการทดลองผ่าตัดครั้งต่อไปได้
‎ไม่ส่งเสียลูก ไม่ส่งของขวัญวันเกิด…
‎- ผมส่ง ตอนเขาเกิด ‎- "ตอนเขาเกิด" เหรอ
‎เอาละ คุณพูดถูก
‎ตอนนี้ผมไม่มีจริงๆ ‎ไว้คืนนี้ผมเอาไปให้ได้ไหม ยังอยู่ที่เดิมใช่ไหม
‎ดี
‎ตุ๊กตุ่นตุ๊กตาที่เหนื่อยล้ากำลังไปนอน ‎หนังสือหนังหาก็ไปนอนเหมือนกัน
‎แม่ฮะ…
‎ตอนลูกยังเล็ก ลูกชอบให้กล่อมเพลงนี้
‎นี่ไม่ใช่เพลงกล่อม แต่แม่ร้องเอง
‎ใครน่ะ
‎ฝันดีจ้ะ
‎เขาบอกฉันทุกอย่างแล้ว
‎ความสัมพันธ์ของคุณ การตั้งครรภ์ของคุณ
‎เขาอยากให้ทำแท้ง แต่คุณอยากเก็บมันไว้
‎"มัน" เหรอ
‎ถ้าลูกชายคุณป่วยจริง ฉันก็เสียใจด้วย
‎แต่คุณจะไม่ได้เงินจากเราสักแดงเดียว
‎ถ้ายังรังควานเราอีก
‎ชีวิตคุณจะได้ลำบากยิ่งกว่าที่เป็นอยู่
‎ไม่เป็นไรนะ ลูกรัก
‎"วันที่เก้า ชีวิตในหลุมหลบภัย ‎เกือบจะเหมือนชีวิตที่บ้าน
‎เว้นแต่ที่นี่เราเข้านอนตอนข้างนอกมีแสงอาทิตย์
‎และตื่นนอนตอนพระอาทิตย์ตกดินไปแล้ว
‎เราอาบน้ำแต่งตัว
‎แม่บอกว่าวันสิ้นโลก ‎ไม่ใช่ข้ออ้างที่จะไม่แปรงฟัน
‎แล้วเราก็กินมื้อเช้ากัน ‎พวกทหารมีอะไรให้กินเยอะแยะ
‎ผมชอบบะหมี่กับฮอตดอก
‎แม่โอดครวญคิดถึงผัก ผมไม่เห็นจะคิดถึง
‎แล้วก็ถึงเวลาเรียนพลศึกษา
‎คุณอายาซบอกว่า ‎การออกกำลังกายทุกวันเป็นสิ่งสำคัญ
‎หลังออกกำลังกายกันแล้ว ทุกคนก็ทำงาน
‎ท่านทูต ผู้พัน กัปตันซิลวี่และกัปตันมาธิว
‎ทำงานร่วมกับผู้รอดชีวิตคนอื่นๆ ทั่วโลก
‎พวกเขาพยายามหาทางหยุดดวงอาทิตย์ปีศาจ ‎แต่ยังไม่สำเร็จ
‎บางคนทำงานกับเครื่องยนต์กลไก
‎ที่ให้แสงสว่างแก่เรา ‎และรักษาความเย็นให้แก่หลุมหลบภัย
‎ถ้าไม่มีพวกมัน ‎ใต้ดินลึกขนาดนี้ก็จะเหมือนเตาอบ
‎ที่โปรดของผมคือห้องทดลองของคุณฮอสต์
‎เขาจับหนูแล้วเอาไปไว้ข้างนอก ‎เพื่อดูว่าพวกมันจะรอดไหมเมื่อเจอดวงอาทิตย์
‎คุณฮอตส์จ่ายผมเป็นช็อกโกแลตสองชิ้น ‎สำหรับหนูเป็นๆ แต่ละตัวที่ผมจับไปให้"
‎- ลูกว่าไงนะ ‎- อะไรล่ะแม่
‎หนูเป็นพาหะนำโรค
‎แต่คุณอายาซบอกว่า ‎"นักธุรกิจตามหาความต้องการและเติมเต็มมัน"
‎อ่านต่อให้จบสิ
‎"และผมเป็นคนเดียวในโลก
‎ที่ยังไปโรงเรียน
‎ดังนั้นผมถึงได้เขียนรายงานแบบนี้
‎เพื่อที่ผมจะได้เรียนวิชาพละ จบแล้ว"
‎- ดีมาก เยี่ยมเลย ‎- อะไรน่ะ
‎- ไปดูกัน ‎- โดมีนิค กลับมานี่
‎มาเร็ว แม่
‎ไม่ต้องห่วงหรอก ‎ก็แค่ทหารสูบบุหรี่กันในห้อง
‎แหงละ
‎นี่ เฮอร์แมนส์ ตรงโน้น มานี่!
‎อย่า!
‎อย่าเข้าไปแออัด
‎ผู้พันเคยบอกไว้ว่าไงเรื่องใส่หมวกนั่นน่ะ
‎ผมไม่ทำพังหรอกน่า
‎- นี่ ‎- ผู้พัน…
‎มีปัญหาอะไร
‎ฝีมือเธอ
‎มันเป็นอุบัติเหตุ
‎เธอแค่พยายามจะช่วย
‎อาหารเราไม่เหลือแล้ว
‎ฉันทำอาหารอยู่ แล้วเขาดันมาเทน้ำมันใส่
‎ฉันเลยรีบสาดเข้าไปในนั้นเพื่อไม่ให้ไฟไหม้หมด
‎- สาดเข้าไปตรงที่มีน้ำมันเยอะกว่าน่ะเหรอ ‎- ฉันไม่ใช่เชฟนะ
‎ไม่ใช่น่ะสิ คุณมันโง่
‎พอได้แล้ว!
‎ไม่มีใครสมบูรณ์แบบ
‎จ่า คุณก็เหมือนกัน
‎โดมีนิค
‎อย่าอยู่ในที่ที่มีควันแบบนี้สิ
‎- ไม่เป็นไรครับ ‎- กลับไปที่ห้องเรา
‎เดี๋ยวนี้เลย
‎เกิดอะไรขึ้นเนี่ย
‎ผมอดสนุกเลย
‎ไม่ได้เสียหายทั้งหมด
‎แต่ก็ส่วนใหญ่
‎เหลือน้อยก็เพราะพวกเขา
‎เฮอร์แมนส์ หยุดพูดซะที
‎แต่เขาพูดถูก
‎เรากำลังขาดสารอาหาร ‎พืชที่อยู่บนพื้นดินข้างบนก็ไม่มีคุณค่าอาหารแล้ว
‎- แล้วพวกเมล็ดพันธุ์พืชที่นอร์เวย์ล่ะ ‎- คลังเมล็ดพันธุ์พืชใต้ดิน
‎- คุณบอกว่าบินไปที่นั่นเสี่ยงเกินไป ‎- ใช่
‎- บินไปแล้วบินกลับ ‎- ใช่ แต่นั่นคือก่อนหน้านี้
‎ใช้เวลาปลูกนานแค่ไหนถึงจะได้กิน
‎- แรดิชโตในสามสัปดาห์ ‎- แรดิชเหรอ
‎ยอมอดตายดีกว่า
‎งั้นก็ปลูกแรดิช
‎เงียบเหอะ!
‎ขั้นแรกเราต้องทำยังไง
‎หาเชื้อเพลิงเครื่องบิน ต้องเป็นใต้ดิน ‎เหมือนที่ยาคุบกับผมเจอในแอนต์เวิร์ป
‎มีรถบรรทุกน้ำมันอยู่ที่ฐานทัพนั่น
‎นี่ คุณทำอะไรเนี่ย
‎จะยังมีรถบรรทุกวิ่งอยู่ไหม
‎มันเป็นเชื้อเพลิงเกรดต่ำกว่า ‎ดวงอาทิตย์ไม่ส่งผลอะไรกับมัน
‎อย่างน้อยก็ก่อนหน้านี้
‎ยังมืดพอที่จะไปตรวจสอบได้
‎- ผมไปด้วย ‎- ไม่ต้อง คุณอยู่ดู…
‎- พูดอังกฤษสิ ‎- ฉันจะไปหารถบรรทุกพวกนั้น
‎ภารกิจเมล็ดพันธุ์พืช ‎ให้อยู่ในความควบคุมของกัปตันมาร์คัส…
‎กับมาธิวและนักบินสองคน เผื่อไว้
‎พวกเขาจะร่วมมือกับยาคุบ ช่างของเรา
‎พร้อมด้วยคุณอายาซ
‎และท่านทูตบิสเซต
‎คนอื่นไม่มีสิทธิ์พูดว่าจะร่วมมือหรือเปล่าเหรอ
‎นี่เป็นศูนย์ทหาร อยู่ภายใต้การบัญชาการทหาร
‎- คุณกำลังข่มขู่เราเหรอ ‎- แค่ทำตามหลักความจริง
‎ตามหลักความจริงที่คุณตัดสินใจทุกอย่างงั้นสิ
‎เปล่า ตามหลักความจริงที่คุณกับลูก ‎ได้ส่วนแบ่งอาหารสองส่วนแม้จะทำงานน้อยสุด
‎เขาเป็นเด็กนะ
‎ไม่ก็ตามหลักความจริงที่ว่า ผู้โดยสาร ‎อย่างพวกคุณทุกคนมาที่นี่แบบแขกที่ไม่ได้รับเชิญ
‎ที่นี่เป็นศูนย์ทหาร อยู่ภายใต้การบัญชาการทหาร
‎เมื่อมีคำสั่ง…
‎ก็ต้องทำตาม
‎ไม่ต้องพูดแล้ว จ่า
‎ฮอสต์จะหาวิธีเพาะปลูกเมล็ดพันธุ์พืชที่นี่
‎ท่านทูต ผมอยากให้…
‎คุณกับมาธิวตรวจสอบผู้รอดชีวิตคนอื่นๆ
‎ดูว่าพวกเขาติดต่อนักบินอวกาศรัสเซียได้อีกไหม
‎ถ้าได้ ให้ส่งสัญญาณสื่อสาร ‎จากเครื่องบินของคุณลงมาที่นี่
‎ถ้าไม่ได้ เราจะให้คนรับส่งคลื่นวิทยุ ‎ออกไปอยู่ข้างนอกในคืนที่พวกคุณออกไปแล้ว
‎- นักบินอวกาศยังขาดการติดต่ออยู่ไหม ‎- สามวันแล้ว
‎แต่ก่อนอื่นเลยก็คือ…
‎มีเรื่องสำคัญอย่างหนึ่งที่เราต้องทำก่อน
‎อะไร
‎อาหารเช้า
‎คุณรู้นะว่าผมอาจจะไปวันไหนก็ได้
‎- พวกเขาต้องหาเชื้อเพลิงให้ได้ก่อน ‎- พรุ่งนี้จะมีกลุ่มหนึ่งไปตรวจสอบคลังวัสดุ
‎ไงก็เถอะ คุณรู้ไหมว่าผมจะเสียใจเรื่องอะไร ‎ถ้าไม่ได้ทำก่อนไป
‎หวังว่าคงไม่ใช่เรื่องอาหารนี่นะ ‎ฉันไม่แน่ใจว่าเรื่องอะไร
‎เปล่า ไม่ใช่เรื่องนั้น
‎ฉันรู้ว่าดวงอาทิตย์ดูดสารอาหาร ‎จากสิ่งที่เป็นอาหารขึ้นไปหมดแล้ว
‎แต่เรายังกินไอ้นี่ได้ใช่ไหมล่ะ ‎ฉันยอมตายเพื่อให้ได้กินมันทอดนี่
‎อิเนส…
‎ถ้าผมต้องไปตอนนี้
‎ผมจะเสียใจมากที่ไม่มีโอกาสได้ดูคุณเล่นเพลง
‎อะไรกัน
‎คุณบอกอยู่ว่าเราควรจัดปาร์ตี้
‎ผมคงได้สนุกมากๆ ก่อนไป
‎- ใช่ คอยดูละกัน ‎- นั่นสิ
‎เราจองที่นั่งไว้ให้นายแล้ว ที่รัก
‎อยากบอกพวกนั้นจริงๆ ว่า ‎ผมเกลียดการเป็นทหาร
‎ไม่ต้องไปสนใจ
‎อยู่ท่ามกลางไอ้พวกโง่มาสองปี ‎แล้วนี่ยังมาเจออีก
‎ไม่ต้องมองซะก็สิ้นเรื่อง
‎- ก็พวกมันจ้องจะหาเรื่อง ‎- โกรธไปก็ไม่ช่วยอะไร
‎เหมือนกับแทแรนซิโอ
‎- คุณจะไปที่ท่าอากาศยานเหรอ ‎- จะไปตรวจดูรถบรรทุกน้ำมัน
‎กลับมาคืนนี้แหละ
‎ดี
‎ผมถือโอกาสบอกเลยว่า
‎ถ้าคุณเจอร่างของแทแรนซิโอละก็…
‎นังตัวดี!
‎ทำไมฉันถึงจะเจอเขา
‎เขาอาจไปที่ท่าอากาศยาน ‎ไม่ก็เครื่องบิน ใครจะไปรู้
‎ถ้าคุณเจอเขา
‎เราต้องสร้างเรื่องให้ดี เขาเป็นคนของพวกนี้
‎การตายของเขาไม่ใช่ความผิดเรา
‎ผมรู้
‎เราเห็นเขาครั้งสุดท้ายตอนเขาอยู่ที่ประตู
‎ผมรู้
‎- พวกนั้นคิดว่าเขาเป็นไอ้งั่ง ‎- เป็นไอ้งั่งสำหรับพวกนั้น
‎เราต้องหาพันธมิตรเท่าที่จะหาได้
‎โดยเฉพาะผู้พันลอม
‎ไปขนของวันเดียว แล้วเราก็กลับมา
‎คุณดูดีใจที่ได้ไป
‎ซาร่า ไม่ใช่ว่าผมอยากไป
‎แต่ทุกคนจะปลอดภัยกว่า เชื่อผมสิ
‎ผมฝันถึงแทแรนซิโอ
‎- ฝันร้ายแน่ๆ ‎- เขากำลังเคาะประตูหลุมหลบภัย
‎เราไม่ให้เขาเข้า
‎ดีแล้ว
‎ไม่สงสัยกันบ้างหรือว่าเขาไปลงเอยตรงไหน
‎ในนรก
‎ผมอยากบอกว่า เมื่อกี้ผมไม่ได้ตั้งใจ
‎ที่จะสั่งการคนโน้นคนนี้
‎แต่ก็สั่งไปแล้ว
‎ฉันจะไปดูโดมีนิค
‎มีคำแนะนำเกี่ยวกับเธอไหม
‎คุณถามผิดคนแล้ว
‎ไม่ใช่คุณหรือผมหรอกนะ ที่เธอโกรธ
‎เธอเครียดและเจอมาหนักเป็นอาทิตย์ๆ แล้ว
‎เธอรู้สึกไร้เรี่ยวแรง หวาดกลัว
‎กลัวว่าเราจะแก้ปัญหาเรื่องดวงอาทิตย์ไม่ได้
‎เรากำลังพยายามอยู่
‎พวกเรา ชาวอเมริกัน รัสเซีย…
‎เธอรู้เรื่องนั้นอยู่ในหัว แต่ในหัวใจของแม่…
‎เธอกังวลเรื่องโดมีนิค เหมือนที่ผมเองก็กังวล
‎- คุณกับเธอเป็น… ‎- ไม่ใช่แบบนั้น
‎แน่อยู่แล้ว
‎ไม่ใช่
‎งั้นก็…
‎บอกมาเถอะว่าแบบไหน ‎ผมไม่ชอบเห็นผู้ชายโกหกตัวเอง
‎คุณมีลูกเล็กไหม
‎ยังไม่มี
‎คุณล่ะ
‎ผมมี
‎ผมถึงได้รู้ว่าเธอกลัว
‎เธอไม่ยอมรับ
‎แต่ผมรู้ว่าเธอรู้สึกขอบคุณ ‎ที่มีคนช่วยสอดส่องดูแลโดมีนิค
‎คุณมีท่าทางเหมือนทหาร
‎ผมถึงคิดว่าคุณคงเป็นกำลังเสริมที่ดี
‎แต่ถ้าคุณไม่อยาก…
‎ขอบคุณ
‎ขยิบตาให้ฉันเหรอ
‎ไอ้ตะกละ
‎- หยุด! ‎- อย่า!
‎- เขามายุ่งกับฉัน คุณก็เห็น ‎- แค่ล้อเล่น
‎ชอบล้อเล่นเหรอ ‎เดี๋ยวแม่ตัดไอ้จ้อนออกซะเลยนี่
‎อย่า
‎ช่างมันเถอะ
‎ไอ้เศษสวะ
‎ออกไป ไปตายซะ ไอ้บ้าเอ๊ย
‎รอด้วย
‎คุณรู้ไหมว่ามีบันได 2,421 ขั้น
‎จากใจกลางหลุมหลบภัยขึ้นไปจนถึงขั้นบนสุด
‎คุณนับแล้วเหรอ
‎- ไม่ใช่ พ่อหนูคนนั้น ‎- โดมีนิค
‎- คุณกำลังจะไปที่ท่าอากาศยานเหรอ ‎- คิดไว้แบบนั้น
‎โอเค
‎ผมจะไปด้วย
‎- แค่ลาดตระเวน ไม่จำเป็นหรอก ‎- ผมจำเป็นต้องไปสูดอากาศบริสุทธิ์บ้าง
‎มาสิ
‎ไม่มีนักบินอวกาศ
‎เราติดต่อกับชาวรัสเซียภาคพื้นดิน ‎ไม่ได้ตั้งแต่เมื่อวาน
‎ทั้งหลุมหลบภัยเลยเหรอ
‎ลองแล้วทั้งวิดีโอคอล ทั้งโทรปกติ ‎ทุกเบอร์และอีเมลที่เรามี
‎ไม่มีใครเลย
‎- อาจเป็นแค่ปัญหาด้านการสื่อสาร ‎- หวังให้เป็นแบบนั้น
‎เราจะส่งทีมไปนอร์เวย์ ‎ไปที่หลุมหลบภัยเก็บเมล็ดพันธุ์พืช
‎คุณไม่ได้มีอาหารกินได้เป็นเดือนเหรอ
‎เคยมี
‎เสบียงเราร่อยหรอเร็วกว่าที่คาดไว้
‎บ้าเอ๊ย
‎- อะไร ‎- กุญแจผิดอัน
‎เป็นของคันอื่นแน่ๆ
‎ไม่ได้เหมือนกัน
‎มีเวลาแค่ไหนจนกว่าพระอาทิตย์ขึ้น
‎อีก 84 นาทีครับ
‎ไม่ทันหรอก ถ้ากลับไปเอากุญแจ ‎แล้วไปที่ท่าอากาศยานและกลับมา
‎ไม่ทันแน่ ถ้าต้องขึ้นลงบันได 2,421 ขั้น
‎ไว้พรุ่งนี้ค่อยลองกันใหม่
‎จากข้อมูลที่ผมได้รับ ไม่มีความช่วยเหลือมาเลย
‎เจ้าหนูเอ๋ย
‎ขอให้ยังอยู่ดีนะ
‎พ่อฉันพูดเสมอว่าฉันไร้เดียงสา
‎อย่าบอกนะว่าคุณเห็นด้วย
‎ว่าไงล่ะ
‎โทษที แล้วคุณไร้เดียงสารึเปล่าล่ะ
‎คุณไม่ดูเลยนะ
‎ผมกำลังคิดว่าเราจะใช้เมล็ดพันธุ์อะไรดี
‎ใช้ระบบไฮโดรโพนิกส์แน่นอน
‎มันควรต้องโตให้ไว
‎พวกทหารอยากฆ่าเราเหมือนหนูนี่
‎ตอนนี้เรายังมีอาหารพออยู่
‎- แต่ก็จวนแล้ว ‎- "จวนแล้ว" เหรอ
‎พวกเขาจะไล่เราออกไปก่อนจะ "จวนแล้ว"
‎เราต้องแก้ปัญหาเรื่องดวงอาทิตย์
‎และเพาะเมล็ดพันธุ์ให้ขึ้นไวๆ โดยไม่ก่อปัญหา
‎ไม่ต้องมาบอกฉัน ไปบอกซาร่าเถอะ
‎ได้ข่าวว่าเธอวีนแตกใส่ลอม
‎หวังว่าเธอจะใจเย็นลงหน่อย
‎พวกเขาครึ่งหนึ่งอยากเชือดคอฉัน
‎ผมจะคุยกับพวกเขา
‎แล้วตอนคุณไปนอร์เวย์จะเป็นยังไง
‎ฉันได้ยินมาว่าลอมเลือกคุณเพราะว่าผมคุณสวย
‎ไม่ใช่ เพราะว่าผมเป็นนักบินต่างหาก
‎- ขำอะไร ‎- คุณทำให้ฉันนึกถึงเรื่องขำๆ เรื่องหนึ่ง
‎เคยได้ยินเรื่องขำขันของตลกชาวเยอรมันไหม
‎ไม่เคย
‎ตลกชาวเยอรมันคืออะไร
‎ผมไม่เข้าใจ
‎เลือดออกภายใน
‎อาจเป็นเพราะรังสีแกมมา
‎"เลือดออกภายใน อาจเป็นเพราะรังสีแกมมา"
‎คุณพูดแบบนี้มาเดือนหนึ่งแล้ว
‎วิทยาศาสตร์มันช้า
‎หยุดทดลองได้แล้ว ‎ผมจับผู้ทดลองที่โชคดีของเราได้
‎โชคดียังไง
‎ดูเจ้าผู้ชนะนี่สิ
‎น่ารักจัง
‎- ใช่ ‎- ไม่ได้เอาไปทดลองกับดวงอาทิตย์เหรอ
‎วิทยาศาสตร์มันโหด
‎"วิทยาศาสตร์มันช้า วิทยาศาสตร์มันโหด"
‎ฉันชักจะเกลียดวิทยาศาสตร์ละ
‎ดีนะที่มีคุณอยู่
‎ไม่งั้นฉันคงบ้าไปแล้ว
‎นี่ยังไม่บ้าเหรอ
‎ซาร่า
‎- ผมมีข่าวดี ‎- เราจะได้ไปเที่ยวตากอากาศกันเหรอ
‎ผมบอกลอมว่าผมจะไม่ไปทำภารกิจ
‎ทำไมล่ะ
‎เพราะผมรักคุณ
‎ผมรักโดมีนิค
‎ผมไม่อยากทิ้งคุณกับเขาไป
‎อย่าพูดแบบนั้น
‎พูดไปแล้ว
‎ทุกครั้งที่ฉันเข้าใกล้ใคร พวกเขาจะหายไป
‎ฉันจะไม่ทำแบบนั้นกับตัวเอง ‎หรือกับโดมีนิคอีก
‎ไม่ใช่ว่าฉันไม่มีความรู้สึกนะ
‎เราทุกคนมีความรู้สึก มัน…
‎โดมีนิคชนะ
‎อย่าเสียใจไปเลย ริก
‎ได้พวกมันมาทุกขนาดเลย
‎ผมรู้ว่าต้องจับพวกตัวใหญ่ๆ ยังไง
‎แค่โชคของมือใหม่
‎นี่ อย่าลืมนะ โดมีนิค
‎นี่เป็นเพราะสัตว์ที่เธอจับได้ที่โรงพยาบาล
‎มันไม่ใช่หนู แค่เหมือนหนู
‎แต่เราไม่มีที่ "เหมือนหนู" แล้ว
‎อะไรกันเนี่ย
‎แม่ครับ
‎ลูกยังจับหนูอยู่เหรอ
‎แม่ห้ามแล้วใช่ไหม
‎ผมเองที่จับมาได้
‎ผมจับมาได้
‎สนุกมากเลย
‎โดมีนิค
‎ได้เวลานอนแล้ว
‎ผมใช้เนยถั่วล่อจับพวกมัน
‎โดมีนิค
‎- ลูกก็รู้ว่าห้องนี้ห้ามเข้า ‎- มันหนีไปแล้ว
‎กลับมานี่นะ ได้ยินที่แม่บอกไหม
‎ไม่
‎จะไปข้างนอกเหรอ
‎ฉันอยากไปที่ท่าอากาศยานทันทีที่พระอาทิตย์ตก
‎ไม่รู้ทำไมผมถึงรู้สึกว่าคุณกำลังปิดบังอะไรอยู่
‎ปิดบังเหรอ
‎อย่างน้อยก็ดูเหมือนพยายามอยู่
‎- ทำไมต้องปิดบัง ‎- ผมก็ไม่รู้เหมือนกัน
‎เอาเถอะ…
‎เปิดประตู!
‎อายาซ เปิดประตูที
‎- ซาร่า ‎- ซิลวี่เหรอ
‎ประตูฝั่งนี้ไม่มีที่จับ
‎- บอกให้เธอเปิดประตูสิ ‎- มันไม่มีที่จับ ในนั้นเป็นเครื่องปั่นไฟ
‎ฮ้า!
‎ความร้อน เธอต้องปิดเครื่องปั่นไฟ
‎ปิดเครื่องปั่นไฟ!
‎แหงละ
‎ปิดเครื่องปั่นไฟ!
‎อะไรนะ
‎ปิดเครื่องปั่นไฟ!
‎อยู่ใกล้ๆ ประตูไว้นะ
‎หายใจจากตรงใต้ประตู
‎โดมีนิค
‎- ช่องเล็กไป ‎- พยายามอีก
‎เอากุญแจกับไฟฉายมา เรียกช่างปั่นไฟมาด้วย
‎ไปสิ!
‎บ้าเอ๊ย โอเค เรากำลังไปเอากุญแจอยู่
‎อดทนไว้นะ
‎ตามอายาซให้ที เขารู้ว่าต้องทำยังไง
‎- เราไม่เคยมีกุญแจเปิดประตูนั่น ‎- ไม่มีเหรอ
‎เราไม่เคยปิดมันเลย
‎- มันล็อกยังไง ‎- ไม่ใช่เลยสักดอก
‎- ต้องใช้กุญแจเดี๋ยวนี้ ‎- ไม่เห็นเหรอว่าทำอะไรอยู่
‎อายาซ
‎ผมเอง
‎ริก
‎มีอุบัติเหตุ
‎ไอ้ประตูเวรนี่
‎อีกที
‎ลองอีกที
‎ถอยไปนะ
‎สาม สอง หนึ่ง
‎เวรเอ๊ย
‎ที่นี่ถูกสร้างมาให้ทนแรงระเบิดนิวเคลียร์
‎ผนังคอนกรีตนี่ต้องหนา 50 เซนติเมตร
‎ใช้เจาะเอาได้ไหม
‎เครื่องพ่นไฟอยู่บนเครื่องบิน
‎- อะไรนะ ‎- มีเครื่องพ่นไฟอยู่บนเครื่องบิน
‎ซาร่า
‎- ซาร่า ‎- อายาซ
‎ซาร่า ผมมาแล้ว
‎โดมีนิค เธออยู่ในนั้นเหรอ
‎ผมรู้สึกไม่ดีแล้ว
‎ในนี้ร้อนมากเลย
‎เราจะเอาคุณออกมาให้ได้
‎แผนเป็นยังไง
‎มีเครื่องพ่นไฟอยู่บนเครื่องบิน เราจะไปเอามา
‎อะไรน่ะ
‎รู้สึกเหมือนแผ่นดินไหว
‎มักเกิดขึ้นแถวนี้
‎ฉันจะไปกับคุณ
‎ผมไปด้วย ผมรู้ว่ามันอยู่ตรงไหน
‎เร็วเข้าเถอะ ทุกคน
‎เครื่องปั่นไฟปิดนานไม่ได้
‎- เพราะความมืดเนี่ยนะ ‎- ไม่ใช่ เพราะความร้อน
‎อะไรนะ
‎จะเป็นยังไง
‎เราอยู่ใต้ดินเกือบหนึ่งกิโลเมตร
‎ในเขตมุดตัวของเปลือกโลกที่เกิดแผ่นดินไหว
‎นี่ มัวห่วงเรื่องแผ่นดินไหวกันอยู่ได้
‎หยุดพูดได้แล้ว
‎ไปสิ!
‎ไม่ ไม่ใช่แผ่นดินไหว นี่เป็นความร้อน
‎ที่ระดับความลึกเท่านี้ ที่แอร์ไม่ทำงาน
‎ความร้อนอาจพุ่งสูงถึง 25 องศา
‎นั่นเป็นปัญหาเหรอ
‎เป็น ถ้าคุณยังอยากมีชีวิตอยู่
‎เรามีเวลาเท่าไหร่
‎ไม่รู้สิ อาจจะหนึ่งหรือสองชั่วโมง
‎อย่าลน กลับมาภายใน 45 นาที
‎- พวกเขาจะใช้กี่นาทีก็ช่าง ‎- ถ้าความร้อนสูงเกินไป เราจะตายกันหมด
‎- บวกกับไอ้ดวงอาทิตย์มรณะนั่น… ‎- เฮ้ย
‎ใจเย็นสิ
‎อย่าพูดว่า "ตาย" อีก
‎อายาซ
‎จะไม่มีใครตาย
‎ใจเย็นๆ
‎เราจะไปแล้ว
‎ผมขับเอง
‎เอาไงต่อดี
‎หาอะไรมากระแทกเข้าไป
‎กระแทกไปตรงตัวล็อก
‎โอเค เป็นความคิดที่ดี ผมจะหามา
‎ซาร่า
‎อย่าทิ้งเราไปนะ อายาซ ได้โปรด
‎ผมจะไม่ไปไหนทั้งนั้น คุณได้ยินผมไหม
‎ผมจะไม่ไปไหนจนกว่าเราจะเปิดประตูนี้ได้
‎ไปทางซ้าย ตรงนั้น
‎ทางซ้าย
‎นั่นอะไร
‎เวร แทแรนซิโอ
‎ไปดูสิ
‎แทแรนซิโอ
‎เรามีเวลาไม่มากนะ
‎ทำไมเขาถูกใส่กุญแจมือติดไว้กับเสาประตู
‎กุญแจ
‎บ่งบอกอะไร
‎ฆ่าตัวตายรึเปล่า
‎ตรงที่แปลกๆ เนี่ยนะ
‎เขาอาจอยากช่วยคนอื่น ‎จนต้องล่ามตัวเองไว้กับตรงนี้
‎- อะไรนะ ‎- เขาต้องอยากช่วยคนอื่นแน่ๆ
‎ฟังดูไม่เหมือนแทแรนซิโอเลยนะ
‎ผู้พัน ถ้าเราไม่ได้เครื่องพ่นไฟ ‎เราทุกคนก็จะลงเอยแบบเดียวกับเขา
‎แทแรนซิโอเป็นฮีโร่งั้นเหรอ
‎เหมือนจะเป็นอย่างนั้น
‎เราต้องไปแล้ว
‎ว่าไงล่ะยาคุบ แทแรนซิโอเป็นฮีโร่เหรอ
‎ไอ้หมอนี่มันถ่อย
‎ซิลวี่พูดถูก เราต้องไปแล้ว
‎เราต้องไปแล้ว
‎เปิดประตู
‎มันจะไม่เปิดอยู่อย่างนั้น ‎มันจะปิดเมื่อเราผ่านไปแล้ว
‎งั้นพอเราเปิดมันแล้วก็ตัดไฟซะ
‎- เอานะ ‎- เป็นความคิดที่ดี
‎อีกที แรงอีก!
‎พูดออกมาเถอะ ท่านทูต
‎แรงอีก!
‎ผมเสียใจกับสองแม่ลูกนั่นจริงๆ
‎แต่เรายอมให้ทุกคนสละชีวิตเพื่อคนสองคนไม่ได้
‎คุณตั้งใจจะพูดอะไร
‎ซาร่ากับโดมีนิค สองคนนี้แทบจะไม่…
‎อย่าพูดเลยดีกว่า
‎ถ้าเราหาทางเข้าไปในห้องนั้นไม่ได้
‎เราต้องขอให้เธอเปิดเครื่องปั่นไฟ
‎เพื่อฆ่าเด็กน่ะเหรอ
‎ผมมีลูกชายที่ยังเด็กเหมือนกัน
‎แรงอีก!
‎ชื่อมิโล
‎อยู่ที่มาดริด
‎อายุสี่ขวบ
‎ผมยังไม่ได้บอกลาเลย
‎ผมไม่รู้ครับ ท่านทูต
‎ถ้าเราตายกันหมด
‎ความตายของเขาก็สูญเปล่า
‎ผมจะไม่ยอมให้เป็นแบบนั้น…
‎อีกที!
‎เด็ดขาด
‎ทำไมเขาถึงถูกใส่กุญแจมือ
‎เขาถูกใส่กุญแจมือตั้งแต่ที่เราอยู่บนเครื่องบิน ‎เขาพยายามฆ่าอายาซ
‎แล้วเขาก็รู้สึกผิดจนต้องฆ่าตัวตายเหรอ
‎เขาดูจะไม่เสียใจเลยด้วย
‎- คุณพูดเรื่องอะไรน่ะ ‎- เรื่องแทแรนซิโอน่ะสิ
‎นั่นอะไรน่ะ
‎อะไรวะ
‎ไม่ได้ผลหรอก
‎ต้องได้ ถ้าใช้เครื่องพ่นไฟ
‎พวกทหารมีปืนใหญ่ ขนาด 50 คาลิเบอร์
‎ถ้าเราอัดกระสุนเข้าไปแล้วยิงใส่ล่ะ
‎- ไม่ ‎- มันจะพังประตูได้
‎ในนั้นมีน้ำมันดีเซลอยู่ 1,500 ลิตร ‎เราจะถูกเผากันหมด
‎เดี๋ยวพวกนั้นก็เอาเครื่องพ่นไฟมาแล้ว
‎เกิดอะไรขึ้นกับที่นี่
‎ขอน้ำหน่อย
‎เป็นไรรึเปล่า
‎- ผมหิวน้ำครับแม่ ‎- น้ำ
‎- ยังไงล่ะ ‎- ขอน้ำ!
‎ได้แล้ว
‎บ้าเอ๊ย!
‎เกิดอะไรขึ้นเนี่ย
‎- แย่แล้ว ‎- มีอะไร
‎แบตเตอรี่ของโดมีนิคใกล้หมดแล้ว
‎- ที่ชาร์จอยู่ไหน ‎- ในห้องของเรา
‎ค่อยๆ หายใจช้าๆ นะลูก
‎มา หายใจช้าๆ
‎พวกเขามัวทำอะไรอยู่
‎แผ่นดินไหวเหรอ
‎แบบนี้ก็ไม่เหลือเครื่องพ่นไฟแล้วสิ
‎ทีนี้จะบินไปเอาเมล็ดพันธุ์พืชที่นอร์เวย์ได้ยังไง
‎ทั้งเครื่องพ่นไฟ ทั้งเมล็ดพืช
‎เราเจอปัญหาใหญ่กว่านั้นอยู่ตรงหน้านี่แล้ว
‎นี่ไม่ได้เกิดจากแผ่นดินไหว
‎แต่เป็นขีปนาวุธ
‎(คำบรรยายโดย นิติพร โจโดวิน)